**Злестински манастир** — новоизграден манастир во близина на селото Злести, во областа Дебрца. Манастирот е подигнат покрај археолошкото наоѓалиште Св. Богородица Пречиста, каде е откриена средновековна црква на темели од старохристијанска базилика, за која се верува дека била изградена во времето на светите Климент и Наум.

Градби во манастирот
--------------------

Во рамките на манастирот се наоѓаат манастирската црква „Рождество на Пресвета Богородица", камбанаријата, конаците, како и значајното археолошко наоѓалиште Св. Богородица Пречиста, по кого е именувана и новоизградената црква, со што со изградбата на манастирот се продолжила низата на постоење на христијански храмови на ридот над селото Злести.

### Црква „Рождество на Пресвета Богородица"

Главна статија: Црква „Рождество на Пресвета Богородица" - Злести
Црквата „Рождество на Пресвета Богородица" е главната манастирска црква во целиот комплекс, по која е и наречен целиот манастир. Црквата започнала да се гради во 2000 година по проект на Драган Танески. Целосно била завршена во 2009 година, кога била осветена од страна на митрополитот дебарско-кичевски г. Тимотеј.

### „Св. Богородица Пречиста

Главна статија: Св. Богородица Пречиста (Злести)
Св. Богородица Пречиста (понекогаш спомнувано и како **Раштани**) претставува старохристијанска базилика и средновековна црква со некропола, чиишто остатоци и рушевини од ѕидините се наоѓаат во наоѓалиштето „**Раштани**", во непосредна близина на селото Злести, 30 километри северно од градот Охрид.

Средновековната црква во наоѓалиштето изградена на темели на старохристијанска базилика се верува дека била подигната за време на животот и делото на светите Климент и Наум.

Галерија
--------

* Манастирот погледнат од главната селска црква „Св. Ѓорѓи" во селото ЗлестиМанастирот погледнат од главната селска црква „Св. Ѓорѓи" во селото Злести
* Помошен објект крај црквата „Рождество на Пресвета Богородица"Помошен објект крај црквата „Рождество на Пресвета Богородица"
* Новите конаци во манастирскиот дворНовите конаци во манастирскиот двор
* Камбанаријата во манастиротКамбанаријата во манастирот
* Камбанаријата во манастирот, заедно со остатоци на средновековната цркваКамбанаријата во манастирот, заедно со остатоци на средновековната црква
* Поглед на главната манастирска цркваПоглед на главната манастирска црква
* Дел од остатоците на наоѓалиштето РаштаниДел од остатоците на наоѓалиштето Раштани
* Поглед на камбанаријатаПоглед на камбанаријата
* Поглед на манастирските конациПоглед на манастирските конаци

Наводи
------

1. ↑  Ристовски, Блаже, уред. (2009). „*Архитектура*". *Македонска енциклопедија*. , книга I (А-Љ). Скопје: МАНУ. стр. 116. Text "series
" ignored (help)
2. ↑  „ОСВЕТУВАЊЕ НА ЦРКВАТА „РАЃАЊЕ НА ПРЕСВЕТА БОГОРОДИЦА" – С. ЗЛЕСТИ, ДЕБРЦА, ОХРИДСКО". *Дебарско-кичевска епархија*. 4 август 2009. Посетено на 28 август 2016.
3. ↑  Коцо, Димче (1996). „Археолошка карта на Република Македонија". Скопје: МАНУ. ISBN 9789989101069
4. ↑  Т. О. (5 октомври 2013). „Фрескоживописот, сакралната и рурална архитектура и селските слави и обичаи во Дебрца". *OhridNews.com*. Охрид. Посетено на 27 август 2016.

Надворешни врски
----------------

* Злестински манастир на Ризницата ?